b'\n_START_ARTICLE_\nProsopocoilus forficula\n_START_SECTION_\nUtseende\n_START_PARAGRAPH_\nEn middelsstor til stor (hannene 29-74 millimeter), kraftig, halvblank, m\xc3\xb8rkbrun hjortebille. Store hanner har lange, kraftige kjever som har en eller to tenner ved roten og noen sm\xc3\xa5 tenner i spissen. Mindre hanner har gjerne korte, knivformede mandibler. Hodet er stort og bredt, uten p\xc3\xa5fallende kj\xc3\xb8ler eller kn\xc3\xb8ler, pannen foran bredt U-formet innbuktet. Antennene har en tre-leddet vifte. Pronotum er betydelig bredere enn langt, rundet. Dekkvingene er m\xc3\xb8rkt r\xc3\xb8dbrune. Undersiden er samme farge som oversiden. Hunnen er mindre og mer oval enn hannen, uten forst\xc3\xb8rrede kjever, blank og svart.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer. Utviklingen tar trolig ett \xc3\xa5r. De voksne billene drikker gjerne sevje fra tr\xc3\xa6r.\n_START_SECTION_\nUtbredelse\n_START_PARAGRAPH_\nArten er utbredt i det nordlige Vietnam og det s\xc3\xb8rlige Kina inkludert Hainan og Taiwan.'